Sabtu, 02 Oktober 2010
asSalamua'laikum
sereutouh thon geukheun si abat
assalamua'laikum haba lon peuphon
panton lon susoeun keumandum sahabat
di bineh laot anoe dum di lee
di bineh pantee ureung poh cakara
meuheut lam lam dada sampoe lam hatee
rindu bukeun lee sawee syedara
di krung manee na simpang elak
jalan ka lagak sampoe u sawang
wahee syedara beuna ta galak
tajak meununtut bek tuwoe seumbahyang
ie krung sawang di lee meu re re
bah bineh glee meu lika lika
wahee syedara bek laloe le
beuna neu pikee keumatee teuka
tajak u banda ta piyoeuh di matang
tajak meukawan mandum syedara
bukon lee sayang, lon rakan tinggai seumbahyang
oh watee matee azeub bukon lee dalam neuraka
6 komentar:
loen kenoe hadir teuka meusahoe...BalasHapus
loen kaloen sigoe rakan meucuca....
cukop menarek loen kaloen sigoe....
blog panton lagee yg cukop mulia...
adak na watee sabee loen piyoh...
le that peunajoh panton jenaka...
yg ulee saket ngen teungeh suntoek..
kenoe nepiyoh ta poh2 cakra...
walaikum salam rakan loen samboet..
buluekat puloet laju ta hidang.....
semoga blog nyoe jeut ke penawa....
bagi geutanyoe hatee yang duka.....
di bak unimal kamoe jak kuliahBalasHapus
beda fakultas ramee syedara
hate lon seunang ka troeuh neulangkah
ta balah panton yang kaleuh lon peuna
tajak u keudee tajak mita boh punyoh
takalon beuroh bek salah raba
wahee eu adun beu seureueng tapiyoh
di bak blog panton aceh na syedara
hate yang luka peu ubat sigra
boh mandum keucewa bek na tinggai lee
jak keunoe rakan mandum di gata
ta suson haba, panton beulahee
seugolom hameh geukheun rabuBalasHapus
oh lheuh sabtu geukheun ahad
lon sambot mameh saleum hai teungku
saboh bungkoh bu neucok nyompat
geukheun keubeu galak keumubang
geukheun musang meujaga malam
butoi teungku pu yg takarang
teuwo seumbahyang gura leupahna
kaleuh ta eu bak rata simpang
inong ngon agam lale ubena
han peu takira suai seumbahyang
lalo peutimang piasan donya
takalon inong jkasaboh macam
uro ngon malam lalo ngon agam
tanna ji pako larang agama
nyo keu ulama cin tanna seugan
aneuk lagenyan bak iku ta tran
iyup bak mancang keungon muruwa
neuyu hai ayahwa sidara seumbahyang
bek singoh geutran dalam nuraka
aneuk beurago di ateuh bak mamplam
dicong bak mancang aneuk cempala
kasep keuh ohno haba ngon rantam
bak laen malam tasambong teumaBalasan
- ara far24 Februari 2013 22.54
ALham Dulillah seugala pujoe,Hapus
keu tuhan sidro yg maha Esa
seulaweut saleum tanyoe peu sampoe
keu nabi tanyo Rasul Ambia
hudeep lam doenya jaga hai adoe
beek jeut meupaloe wahee syedara
beuna ibadat beek sagai tuewee
tajak pujoe poe tuhan yg Esa.
tanyo hai rakan beklee lam laloe
ta ingat keu poe bek sagai lupa
nyo haan tapateuh ceulakja dudoe
singeuh geupaso dalam nuraka.
meumada dilee pantoun uloun nyo
singeuh hai adoe loun sambong teuma
meunyona salah peumeuah kamoe
beek jeut meupalo oh akheemasa.
- Rico Muktar16 Mei 2013 23.48
Wa'alikomsalam rakan boh hate..BalasHapus
Jroeh bukoen lee neu karang haba..
'oh tee loen baca leupie lam hate..
Wate neu ca e saboeh cerita..
Ta pula jagoeng sideh dalam gle..
Ta pula pade cit dlm paya..
Haba neu surah panyang bukoen lee..
Hingga rap sampee mumang d teuka..
Meukrue seumangat, rahmat meususon.BalasHapus
Allah yg himpon, keu makhluk dumna.
Wa'alaikumsalam, wahe rakan lon.
Keunoe ulon tron, jak balah haba.
Bungong mawong, tangke hijoe on.
Bungong som som, indah wareuna.
Cukop meusaneut, haba neupeutron.
Asoe lam panton, cukop meumakna.
Neutuleh baet, sajak meu'ek tron.
Ngon linggang linggong, hana lam rika.
Meupat di duek, punca neupeureon.
Memang meupanton, hayeu lagoina.
Masalah shalat, haba neususon.
Nyan hukom, wajeb takeurija.
Limong boh watei, beuna aduen lon.
Wajeb ateuh lon, dan bagi gata.
Hana le panyang, haba lon sambong.
Kaseb aduen lon, oeh noe meuhaba.
Meunyoe na salah, meuah aduen lon.
Lon kureung meuphom, bagian meurika.
zsm_Latn bug_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn oci_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn lim_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ace_Latn ace_Latn ace_Latn ceb_Latn swe_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn